钦定古今图书集成/理学汇编/学行典/第073卷 > 易经 > 《系辞下》
## 钦定古今图书集成/理学汇编/学行典/第073卷 > 易经 > 《系辞下》

“刚柔相推”，变在其中矣。

〈大全〉节斋蔡氏曰：“刚柔爻之体相推”，谓刚推柔，柔推刚也。惟其相推，故能成其变。

又

《刚柔》者，立本者也。《变通》者，趣时者也。

〈大全〉朱子曰：刚柔者，阴阳之质，是移易不得之定体，故谓之本。若刚变为柔，柔变为刚，便是变通之用。

又

《干》，阳物也；《坤》，阴物也。“阴阳合德而刚柔有体。”

〈本义〉诸卦刚柔之体，皆以“乾坤”合德而成。